khistorydata/jeongjo-sjw-relations huggingface dataset:
정조 11년
有政吏批判書吳載純進參判李秉模內閣進參議曺允大式暇左承旨李時秀進以宋持敬爲戶曹正郞閔是祥爲濟用奉事李趾采爲白川郡守金相龜爲義城縣令李晟爲慶興府使司饔直長徐有年軍資直長尹聚東相換朴左源爲寧陵令安弘迪爲昭寧園守奉官壯勇衛金光玉今加嘉善加資事承傳
정조 11년
兵批判書李𡊠試官進參判黃昇源病參議柳誼病參知李師濂入直進右副承旨洪仁浩進以李彦敬爲訓鍊僉正張翼大爲惠山僉使趙文彦爲京畿中軍李鋐爲蔚山監牧官同知單張益福僉知單金爔李星會李文協許吳景勣爲馬島萬戶李晦植爲宣傳官徐光漢爲德浦僉使鄭駿采爲宣傳官
정조 11년
以原春監司狀啓罪人金廣春自德源府旣已捉囚不得移送推覈一款令義禁府稟旨分付事傳于南鶴聞曰捉來擧行事回諭
정조 11년
洪仁浩以兵曹都摠府言啓曰今日中日爲之事命下矣臣等試取次來會而瑞蔥臺未畢試校卒今方設場射則纔畢砲則應試者爲四百二十餘人云而午前萬無畢放之勢中日之規如過午時例爲頉稟基址狹窄竝設無路何以爲之敢啓傳曰中日勿爲試取可也
정조 11년
南鶴聞以兵曹言啓曰因江華留守趙鼎鎭狀啓本府捉虎校卒砲手等施賞事判下內中軍尹得逵之挺身當前爲民除害極爲可嘉賞典令兵判議于大臣明日草記稟處事命下矣以判下內辭意問議于大臣則領議政金致仁以爲加資論賞似涉過中兵使陞擬爲宜校卒砲手等從優施賞得當云左議政李在協以爲加資恐涉過當右職調用爲宜云右議政兪彦鎬以爲已通兵閫自在應遷之階以加資論賞爲宜云矣虎係捉虎毋論機穽例皆論賞今此尹得逵之躬率直犯無異徒搏其在激勸之道宜有褒賞之典而加資則兩大臣之議旣以爲過當兵使待窠調用恐合事宜至於校卒砲手等更爲從厚施賞之意分付本府何如傳曰允
정조 11년
南鶴聞以兵曹言啓曰訓鍊院差備官及龍虎營標下軍兵等入格之類考例分等施賞後竝別單書入之意敢啓傳曰知道
정조 11년
南鶴聞以兵曹言啓曰入直禁軍試射時柳葉箭入格人依啓下別單弓箭分等施賞之意敢啓傳曰知道
정조 11년
南鶴聞以訓鍊都監言啓曰弘化門金虎門廣智營入直軍及永肅門入直局出身參操標下軍等今日中日廳試射放後入格之類竝別單書入而入直軍賞格以戶曹木布分給局出身標下軍則以本局所儲施賞之意敢啓傳曰知道
정조 11년
南鶴聞以訓鍊都監言啓曰南營入直馬兵柳葉箭邊二中一名弓箭各一部貫一中二名各上弦弓一張邊一中五名各箭竹一百箇帳幕軍鳥銃貫一中邊一中一名木二疋邊二中四名各木一疋布一疋貫一中一名邊一中十名各木一疋依啓下單子施賞之意敢啓傳曰知道
정조 11년
李時秀以禁衛營言啓曰本營內外入直京鄕軍兵及各差備手鳥銃一巡試取後得中之類單子書入之意敢啓傳曰知道依判下分等施賞後草記可也
정조 11년
李時秀以禁衛營言啓曰今番試射時新營入直騎士柳葉箭邊二中三人各弓箭一部邊一中四人各箭竹一百箇帳幕軍邊三中一名木一疋布二疋貫一中邊一中一名木二疋邊二中四名各木一疋布一疋貫一中二名邊一中十三名各木一疋依啓下單子自本營施賞之意敢啓傳曰知道
정조 11년
南鶴聞以禁衛營言啓曰本營內外入直京鄕軍兵及各差備手等鳥銃貫一中邊二中一名木三疋邊三中二名各木二疋布一疋貫一中邊一中五名各木二疋邊二中十名各木一疋布一疋貫一中六名邊一中五十九名各木一疋依下敎自本營分等施賞之意敢啓傳曰知道
정조 11년
李時秀以御營廳言啓曰依下敎瑞蔥臺參陣京鄕軍兵鳥銃一巡試放後得中之類單子書入之意敢啓傳曰知道依判下分等施賞後草記可也
정조 11년
李時秀以御營廳言啓曰依啓下單子判付本廳騎士李榮夏柳葉箭邊二中弓箭一部裵泰度等八人邊一中各箭竹一百介帳幕軍李德宗等三名鳥銃貫一中邊一中各木二疋金福輝等五名邊二中各木一疋布一疋李景曄貫一中咸世福等十四名邊一中各木一疋施賞之意敢啓傳曰知道
정조 11년
南鶴聞以御營廳言啓曰依啓下單子判付鳥銃入格本廳軍金載泰貫二中金昌大等六名貫一中邊一中各木二疋李世煒等十四名邊二中各木一疋布一疋金宗根等九名貫一中朴萬根等五十名邊一中各木一疋施賞之意敢啓傳曰知道
정조 11년
李時秀以守禦廳言啓曰瑞蔥臺待令本廳前排軍兵等鳥銃畢試後入格人姓名別單書入之意敢啓傳曰依判下施賞後草記
정조 11년
南鶴聞以守禦廳言啓曰本廳草記批旨內依判下施賞後草記事命下矣貫二中邊一中一名直赴殿試外貫一中邊二中一名木三疋貫一中邊一中六名各木二疋邊二中五名各木一疋布一疋邊一中五名各木一疋一一分給之意敢啓傳曰知道
정조 11년
李時秀以摠戎廳言啓曰瑞蔥臺待令本廳前排軍兵等鳥銃畢試後入格人姓名別單書入之意敢啓傳曰依判下施賞後草記
정조 11년
南鶴聞以摠戎廳言啓曰今此瑞蔥臺待令本廳前排軍兵鳥銃試放入格摠數別單依判下施賞後草記事命下矣巡令手良人朴泰根貫一中邊二中木三疋牢子良人金碩秋巡令手良人姜大得等二名貫一中邊一中各木二疋牢子良人李得仁邊二中木布各一疋牢子良人李福金等八名巡令手良人朴明得等六名認旗手良人崔鳳聲邊一中各木一疋謹依判下一一施賞之意敢啓傳曰知道
정조 11년
南鶴聞以義禁府言啓曰卽接原春監司金載瓚謄報則鬱陵島往來人金廣春被捉於咸鏡道德源府而不爲移送令義禁府稟旨分付云矣罪人廣春自所捉囚之道各別推覈未爲不可而旣是犯禁於鬱陵島則究覈情節不可不自本道擧行移送原春道事發關分付於咸鏡道觀察使處何如傳曰允
정조 11년
洪仁浩以義禁府言啓曰卽伏見原春監司金載瓚狀本則以罪人發關事謂已枚報於本府而尙無文移到付之事必是邑驛稽傳之致毋論緊歇事關鞫獄何等嚴急而若是稽忽揆以法綱萬萬寒心卽令道臣嚴加査實中間留滯當該邑驛狀聞勘罪以警日後之地何如傳曰允
정조 11년
大司諫李益烍疏曰伏以日月迅邁文孝世子祥期倐過節序已改臣民悲冤去而益切伏惟我聖上止慈之懷尤何以堪抑仍伏念臣至庸且劣淸朝言責自知不合而前後冒據蔑效涓埃之報徒積僨誤之辜追惟至今惶愧如昨迺者諫長除旨又下於千萬意外臣誠惝怳罔知攸措也固當竭蹶膺命少伸叩謝之忱而第臣年紀衰邁疾病侵尋年前偶得痰濕之病胸膈痞結支體牽引經年鍼藥幾死僅甦者屢矣忽於近日又添別症寒熱交作虛汗遍流食飮全却精神昏昧積敗之眞元漸澌僅祛之諸症復發一味委床蠢動無路違傲召命義分都虧有臣如此生不如死瞻天耿結其情亦慼玆敢瀝血陳懇仰瀆於崇嚴之下伏乞聖慈俯垂鑑諒亟遞臣職俾便調治仍治臣罪以肅朝綱焉臣於乞免之章不宜贅及他說而其於目下事有不容泯默敢此附陳焉噫嘻痛矣世變層生凶逆接踵至於今番逆獄而極矣始也訛言之煽動終焉徒黨之嘯聚其跡則至凶其計則益急妖詩凶檄暗地綢繆分署定部指日擧事賊謀狼藉逆節昭著則揆以王法自有常憲其不可以首從有所區別於其間者亦明矣卽伏見金吾擧條下者乃有諸罪人分等酌處之命臣始焉愕眙繼以憂歎也夫從前獄體疎虞而窩窟未破端緖纔露而根柢未鋤解網之仁愈至而呑舟之徒寔繁前日之治逆如是今日之治逆又如是而釀成他日無窮之患言念及此寧不寒心惟彼喆翼等諸賊施以梟示軍律者固知出於警衆牖迷之方而鉉赫等諸逆方亦速捧結案則自當見其次第伏法之擧矣至於松大世復之奔走募人陰傳凶書燧煥鎭璧之同參逆謀密燒諺札者俱無容貸之道則決不可以次律刑配而止且如坤㷜復翰之參聞凶謀爛熳糾結者亦難免知情之律而遽然放釋大是失刑噫龍蛇難化梟獍必誅而乃反依舊緩治節次從輕已露之逆節只用軍律同參之群凶亦付罔治如是而可以拔亂本而定人志乎伏願殿下穆然深思廓揮乾斷伏法諸賊則夬施孥戮之典鉉赫等群凶更加嚴覈結案正刑其餘酌處諸囚亦竝施以同參之律使凶孽無得倖逭亂賊有所懲畏焉臣無任激切屛營祈懇之至省疏具悉勿煩爾其勿辭察職
정조 11년
掌令權坪疏曰伏以臣於鄕廬跧伏之中忽伏承柏府除旨繼有馹召之命臣且惶且感宜卽竭蹶登途而賤疾適苦無以自力昨纔來伏旅次所患泄痢之症一陪添劇於泥雨衝冒之餘調治失宜症勢不輕時日之內萬無起動之望召牌之下承膺無路玆不得不略陳短章仰瀆崇嚴伏乞聖慈曲賜俯察亟遞臣職以安私分千萬幸甚臣方祈免之不暇不宜贅及他說而憂憤所激敢此沬血以陳惟聖明察焉噫嘻痛矣亂逆層生昨冬事至今思之不覺骨驚而心寒雖幸王章快伸巨魁就戮而半行刀割尙復如前而不意今番逆變又出於王畿不遠之地若其排布之極憯設施之陰凶一循京邦之舊套期會暗定部署已成稱兵之擧迫在呼吸此所謂數字刀割後出愈憯者也其在嚴懲討杜亂逆之義所當殄滅無遺以爲斬草除根之道而奈之何究覈未竟寬典遽施六賊梟示之命雖出於警衆牖惑之聖意而其餘酌處諸囚皆是萬無一生之類也我聖上好生之德臣豈不知而生道殺人獨非聖上之所可體念處耶獄情嚴祕某招之如何某拔之如何雖未得其詳竊以傳敎所下大僚獻議出於朝紙者推之則天也間窮凶極惡孰有加於此者乎此賊雖曰鄕曲蚩蠢之徒生此排布嘯聚之計者苟非窩窟深䆳根柢盤結渠安敢肆行叵測之凶至此之極哉今乃不思到底窮覈或梟示而止或竄配而止至於放送者亦有之則此國無法也殿下從前治逆患在於不能數字刀割故似此凶徒無所懲畏難言之憂伏在冥冥思之及此臣實痛心伏願穆然深思廓揮乾斷梟示諸賊孥籍之典亟命擧行酌處及放送諸罪人一竝還爲拿來嚴鞫得情快正邦刑以消亂萌以鎭訛俗焉臣無任激切屛營祈懇之至省疏具悉勿煩爾其勿辭察職
정조 11년
持平沈銖疏曰伏以臣於月前待罪見職時以連啓事荐承嚴旨至有退待之擧而未及處置遽蒙恩遞臣於是感激惶懍莫省攸措第臣不職之罪今固自如職名雖以遞解情踪轉益危蹙何敢有重入臺地復廁班行之望哉不意廼者又叨柏府新除恩諭繼降鄕隣動色臣聞命惝怳無地自容臣之七耊老母方患泄痢目下情私豈有一日離捨之望而分義甚重慢謇是懼不得不卽日登途來伏旅次而今若抗顔趨命冒沒承膺則臺風緣臣而盡壞廉防由此而都喪臣身顚沛姑舍無論其爲淸朝之羞當如何哉此臣所以寧伏違逋之誅不敢爲冒出之計伏乞天地父母俯賜矜察亟遞臣所帶職名以重公器以安私分不勝幸甚臣方乞免之不暇豈復以臺職自居而卽伏見原州獄分等處分竊有所萬萬憂歎者玆敢附陳一言惟聖明少垂察焉噫嘻痛矣今番凶逆又何爲而出哉近年以來朝家所以布曠蕩之仁推懷保之德者可謂與天無極而惟彼一種梟獍之徒尙懷煽亂之計世豈有二瑮福而復踵瑮福之凶圖人豈有兩京邦而益肆京邦之逆謀嘯聚强悍之類自甘於龍蛇之歸誘脅愚蠢之民胥入於禽獸之域言之痛心思之掉膽臣自鄕新來雖未知獄情之如何而槪以朝紙章箚觀之其至妖至凶設施排布之狀誠天地間所未有之一大變也方伯守宰隱然覬覦軍校裨幕潛自部署先播騷說煽動畿湖之間密締醜類出沒原堤之境倡凶檄而擧事之期傳妖詩而作稱亂之證何幸賊謀未發凶徒就捕竊庶幾巢穴掃蕩根柢痛拔而鞫庭迅推旣未得窮覈端緖鄕獄察理亦未聞盡得窩藏畢竟六賊之只用軍律者已是失刑之大者而至於干連諸賊尙逭知情之律雖以好生之至德牖迷之盛意寧容一切寬緩不施當施之刑哉且臣伏見察理使筵奏之言則其所醞釀亦非一朝一夕之故粵自數十年以來譸張誑惑無所不至根窟已固脈絡遍連今若或施惟輕之律或付傅生之科而不有以大懲創大鋤治則將不知何樣禍機伏在何邊何許急變出自何地豈可以鄕曲愚迷之徒而或忽鉤治之道哉噫瑮福京邦之伏法亦足爲往轍前鑑而梟音不戢狼心滋長致有今日之變則今此屈王章而布仁恩者尙何望革心而改圖也哉夫造謀與擧事無甚異同而其所造謀者卽擧事之謀則執此而分等緩治此臣之所未曉者也伏願聖明更加三思廓揮乾斷先將喆沃等六賊快施孥籍之典其他鎭煥燧爀等諸賊竝用知情之律至於募人之松大倡謀之世復尤不容一例寬貸更令有司亟施邦刑于以嚴天討而伸王法焉臣無任激切屛營祈懇之至省疏具悉勿煩爾其勿辭察職
정조 11년
丁未八月初八日辰時上御誠正閣左議政入侍時同副承旨南鶴聞假注書趙台榮記事官李相璜金祖淳左議政李在協以次進伏訖在協曰久未承候伊來聖體若何上曰一樣矣在協曰王大妃殿氣候若何上曰一樣矣在協惠慶宮氣候若何上曰一樣矣在協曰中宮殿氣候若何諸節一向平順乎上曰連爲平順矣在協曰臣等每承待下敎之敎而尙無下敎不勝抑鬱之至今則又近初旬一時爲急亟降下敎宜矣上曰別無時急矣向來事卿何爲而以致葛藤也卿之亦薦二人殆同互對曾於館錄卿以互對爲嫌今於銓薦必擧二人無或近於互對耶在協曰偏係之弊甚於互對故臣亦略陳所見而致此葛藤事甚不幸矣上曰卿進去領相家時亦未免空還在國體亦涉如何矣在協曰事之致此莫非臣生疎之致而初則未知有筵稟以致數次往復矣上曰以此觀之亦近偏持之論事實如何矣在協曰臣豈以偏持爲心耶偶爾有事致此乖當矣今聞領相從近出仕云謹當同力協寅矣上曰今番箚子亦似有意緣何爲然矣在協曰未及見領相書啓徑先陳箚故然矣上曰向日箚批中遷怒二字以激成改書卿聞之乎在協曰未及聞知矣上曰爲卿慨然者以卿爲勁直今番事誠如何矣在協曰臣安得勁直乎若能勁直初無是矣上曰卿往往生事是爲短處矣在協曰人器不稱觸事生疣是甚可悶而遽當鼎席實難勝任矣上曰卿居具瞻之列不可如此須與領相和協做事可也在協曰俄已仰陳而臣與領相初旣無憾有何更和之事乎伏承下敎益切惶悚矣上曰別無稟達者乎在協曰今番秋夕祭官又値展謁之時罷散人員甚多故頗苟艱云合有變通之道故敢達矣上曰宗宰侍從堂上堂下罷削人員竝敍用可也出擧條命大臣先退上曰承旨前望單子入之待下批牌招察任出榻敎命退承史以次退出
정조 11년
丁未八月初八日未時上御誠正閣召對入侍時參贊官朴天衡侍讀官宋翼孝檢討官申馥閣臣尹行任假注書趙台榮記事官李相璜金祖淳以次進伏訖上命進講翼孝進讀宋名臣錄潘良貴至胡銓編馥進讀邵雍編訖上曰各陳文義翼孝曰朱子所著文集序亦言之矣論人之道以剛爲要而以君德上言而亦以剛爲貴伏願留念焉馥曰大凡天下萬事最貴之立志宋之南渡偏安一隅國計兵力無一可恃而岳飛猶以爲將士一心則中原指期可復由是觀之君臣上下苟能精白一心着力做去則天下眞無不可爲之事矣伏願殿下每於此等處擧一反三深加體念焉上曰承旨閣臣亦陳文義天衡行任曰玉堂旣陳文義臣等別無仰達矣上曰中日廳試取今日內畢試與否問于試所承旨以來賤臣承命出回奏曰今幾畢試云矣命書正言趙星逵疏批又命書傳敎曰凡因章奏使之稟處者回啓後言之者不知從速之何居可乎此後各該司以慰回啓之文字使卽知委謄去俾無不知之弊事分付仍命退諸臣以次退出
정조 11년
丁未八月初八日酉時上御重熙堂坐直承旨入侍時右承旨趙衍德假注書趙台榮記事官尹行任金祖淳以次進伏訖上曰原春監營狀啓持來將校尙在與否知來賤臣承命出回奏曰今方待令云矣命書榻敎曰曾經宣傳官中承傳人敍用上曰寶劎望筒催促入之事分付命退承史以次退出
정조 11년
行都承旨沈豐之坐直左承旨李時秀坐右承旨趙衍德坐左副承旨朴天衡坐直右副承旨洪仁浩坐同副承旨南鶴聞坐注書金孝建病一員未差假注書申溆仕趙台榮仕直事變假注書申光岳仕
정조 11년
洪仁浩啓曰合辭方張之時兩司無詣臺之員事甚未安除在外疏批及牌招啓辭未下外未肅拜人員竝卽牌招何如傳曰允
정조 11년
洪仁浩啓曰大司憲尹師國牌不進執義趙錫穆掌令吳著在外掌令權坪持平沈銖牌招啓辭未下持平吳彦敎陳疏入啓監察茶時之意敢啓傳曰知道
정조 11년
朴天衡啓曰掌令權坪持平沈銖疏批已下一體牌招何如傳曰允
정조 11년
以大司諫李益烍正言金孝眞趙星逵牌不進罷職傳旨傳于沈豐之曰只推
정조 11년
傳于趙衍德曰右承旨與京畿監司入侍
정조 11년
以京畿監司狀啓本營軍兵試放事傳于洪仁浩曰依京營例施賞後狀聞事回諭
정조 11년
傳于沈豐之曰召對爲之
정조 11년
朴天衡啓曰明日次對兩司當爲進參除在外疏批及傳旨未下外未肅拜人員竝待開門牌招何如傳曰允
정조 11년
沈豐之以景慕宮都提調意啓曰太常所進大棗今方薦新於本宮而宮苑棗木初無結實莫重薦新無以擧行不勝惶恐之意敢啓傳曰知道
정조 11년
沈豐之以弘文館言啓曰新除授校理李鼎德時在慶尙道慶州地經筵入番事緊請斯速乘馹上來事下諭上曰依啓
정조 11년
沈豐之以兵曹言啓曰今八月十六日闕內入直訓鍊都監局別將把摠哨官及內三廳將守門將銅龍門把摠哨官等番單子十四日受點後分所單子仍卽書入十九日番單子十七日例當書入而動駕相値勢難受點依例回鑾翌日入啓受點後分所單子卽爲書入巡將監軍今八月十四日受點人員十七日至使之仍察十五日十六日十七日至大省記及別省記十四日預爲書入十五日十六日十七日至京中軍號亦以十四日預爲啓下留置政院逐日頒布隨駕所軍號自隨駕所啓下頒布之意敢啓上曰知道
정조 11년
沈豐之以兵曹言啓曰今此幸行時侍衛禁軍不可不點擇以行矣各番禁軍中新受馬及病蹇不能致遠之類依例推移替直之意敢啓傳曰知道
정조 11년
沈豐之以內醫院都提調提調意啓曰自前陵幸擧動時若是經宿之地則陪從掌務官一員例自司僕寺補把馬一疋許給矣今番幸行時依前例許給之意分付該寺何如傳曰允
정조 11년
南鶴聞以鑄錢所言啓曰本所郞廳鄭昌老外任代戶曹正郞宋持敬差下使之察任何如傳曰允
정조 11년
洪仁浩以義禁府言啓曰咸鏡監司鄭民始狀啓據刑曹粘目內慶興府使洪致範移本府處之事允下矣洪致範方到營下云依例發遣府書吏拿來何如傳曰允
정조 11년
持平吳彦敎疏曰伏以臣性拙跡畸念絶當世纔經草土歸伏桑梓柏府除命忽下於千萬夢想之外馹召繼降蓬蓽生輝惝怳感激他不暇顧聞命卽發來伏城闉冒雨衡炎間關跋涉之際路濘馬蹶骨節違傷蠢動無路纔犯違傲恭俟譴何不意例勘猶靳庚牌又辱臣旣初入臺地無他情勢懲討義急宜卽竭蹶而第臣病情時月之內實無束帶供職之望玆不得不略入文字悉暴衷懇伏乞聖慈亟削臣職仍治臣罪以肅朝綱以安私分焉臣方乞免不宜贅陳而事關沐浴不敢終默噫噫痛矣亂逆何代無之而豈有若丙丁以後諸賊之千奇百怪疊現層出者乎纔治一獄又起一獄纔鋤一逆又出一逆人心狃安聲討不嚴群下以謄傳塞責爲妙乎聖上以喣濡鎭安爲上策亂賊無所懲畏凶逆由是接跡戚里國家之所親信而麟謙以戚里爲逆將相國家之所倚重而復喆以將相爲逆殿下之眷待國榮何如而國榮爲逆殿下之禮遇德相何如而德相爲逆朝家何負於此輩而此輩之爲凶爲逆乃至於斯也今我聖上以天地之德日月之明行出百王學貫千古不但八域臣民之所欽仰求之往牒漢唐以後固無足論雖在三代之隆無與爲比則是何一紀臨御治不徯志朝象之潰裂民生之困瘁紀綱之掃地風俗之頹敗無一可恃甚至於亂逆之徒式月斯生或煽動凶言或譸張虛無根核未祛枝葉益繁然而今日上下之所以治逆者恬嬉而止耳姑息而止耳賊夏窮天地亘古今所無之逆而尙稽支屬之殄殲一行刀割如是而尙何望伸王章而定民志乎痛矣痛矣前年五九月事欲言則胸塞欲書則涕零臣實不忍滋筆以慼我殿下止慈之聖懷而亦若因循掩置則擧國臣民窮天徹地之痛冤將何以少洩哉逆醫乳媼之嚴加盤問究覈情節而快施王章以洩輿憤豈容一日少緩趙時偉之肆發凶言實是天理人情之外而尙靳一問此豈非失刑之大者乎年前湖獄海獄情旣叵測北關東峽繼又迭發至於今番堤橫之獄醞釀久矣妖謊極矣尤宜打破窩窟鋤治根柢而境上施律不過喆翼輩六賊臣纔從下土雖不知獄情之緊歇首從之誰某而略以朝紙所出章疏所論者言之草草了當率多漏網蓋可知矣疎虞如此將何以服遐土之頑俗勵四方之觀聽也哉嗚呼內而將相勳貴蛇糾蚓結肆爲凶圖外而鄕曲蠢騃雄唱雌和潛售逆謀此豈非忠臣義士痛哭流涕之時乎伏願殿下廓揮乾斷明正典刑此實天地神人之福也嗚呼顧今第一急務無過於君臣上下精白一心以爲一半分矯救之道而廊廟無共推之車朝廷有偏重之舟爻象日乖事務層生衆心之寅協無期至尊之獨憂莫紓朝廷四方之標準而標準如此其何望四方之矜式而萬民之雍熙也哉臣旣不敢以言官自居忠憤所激言不知裁只冀聖明之少垂察焉省疏具悉勿煩爾其勿辭察職
정조 11년
丁未八月初九日辰時上御重熙堂右承旨與京畿監司入侍時右承旨趙衍德假注書趙台榮記事官李崑秀金祖淳京畿監司徐有防以次進伏訖上曰今日則秋氣頓生矣有防曰果然矣上曰畿內農形何如有防曰近日日氣淸暖故禾穀善爲登熟云極爲多幸矣命退諸臣以次退出
정조 11년
丁未八月初九日辰時上御誠正閣召對入侍時二直提學李秉模參贊官朴天衡侍讀官金履翼檢討官趙鎭宅假注書趙台榮記事李相璜金祖淳以次進伏訖上命進講履翼等進讀宋名臣錄朱子編訖上曰各陳文義也履翼曰顧此朱子封事之說必以當時之六弊專歸人主之一心可見大賢之極論實爲人辟之柯監矣惟我殿下聖德高出於當時之君而第今目前時弊多近朱子之說者莫非臣下仰贊之罪也雖然殿下倘於一心上工夫益加勉礪則設有似此之弊端可期自然消弭伏願殿下留意焉上曰所言好矣鎭宅曰朱子之極論六弊非但當時之急務抑亦當今之痼弊伏願殿下留意於此等之弊亟思矯救之道焉上曰所奏好矣承旨閣臣亦陳文義秉模天衡曰玉堂已盡文義臣等別無所達矣上敎鎭宅曰邑誌凡例持來乎鎭宅曰持來矣上曰入之天衡跪進上進覽訖下敎曰善爲矣此凡例欲爲下送于各邑耶鎭宅曰欲爲下送而未知如何矣上曰第依下送而其如一詳錄何可必也仍命退諸臣以次退出
정조 11년
行都承旨沈豐之坐直左承旨李時秀坐直右承旨趙衍德坐左副承旨朴天衡坐右副承旨洪仁浩坐同副承旨南鶴聞坐注書金孝建病一員未差假注書申溆仕直趙台榮仕事變假注書申光岳仕
정조 11년
洪仁浩啓曰大司憲尹師國持平吳彦敎牌不進執義趙錫穆掌令吳著在外掌令權坪持平沈銖牌不進傳旨未下監察茶時之意敢啓傳曰知道
정조 11년
李時秀啓曰以禁衛營將官來言今日本營軍兵日次私習云矣敢啓傳曰知道
정조 11년
李時秀啓曰以御營廳將官來言今日本廳軍兵日次私習云矣敢啓傳曰知道
정조 11년
趙衍德以吏曹言啓曰今此文禧廟秋享祭執禮前校理李洪載大祝前修撰沈能翼塡差而時無職名竝令該曹口傳付軍職何如傳曰允
정조 11년
丁未八月初十日辰時上御熙政堂大臣備局堂上引見入侍時左承旨李時秀假注書申溆事變假注書申光岳記事官李相璜金祖淳右議政兪彦鎬行司直金華鎭禮曹判書徐有隣行副司直徐有寧兵曹判書李𡊠戶曹判書李在簡吏曹判書吳載純刑曹判書尹蓍東行副司直李敬懋徐有大蔡弘履吏曹參判李秉模行副司直沈豐之行副司直金持默副校理金履翼以次進伏訖彦鎬曰數日日氣過涼聖體若何上曰一樣矣彦鎬曰王大妃殿氣候若何上曰一樣矣彦鎬曰惠慶宮氣候若何上曰一樣矣彦鎬曰月朔之初藥院請對後臣等日日顒望而今已一旬成命尙未下群情不勝抑鬱亟賜兪音伏望上曰臨時當爲之矣卿之向日處義豈不過乎其時下敎初無指的於卿尤爲不當伊時事實關於國體朝綱予言蓋指世道卿之深引豈不過乎其日承旨所傳之敎不如此則卿必不入城矣故不得已如此矣彦鎬曰賤臣有此等罪犯又承其時嚴敎尙未蒙勘今又冒沒登筵面承聖敎誠不勝萬萬惶感朝臣之凡有情勢者無不被曲諒之恩臣之情勢亦賜體諒區區之望也上曰過矣次對爲之可也彦鎬曰領相未肅拜左相有實病故臣不得已獨進而可以回啓者只有狀啓二度矣時秀曰訓鍊大將李敬懋單子旣書進字不爲入侍推考何如上曰何故也禁將知之乎有大曰因月前服制來到闕外而不敢入來云矣上曰日前試射時已入參使之入侍光岳承命出去彦鎬曰頃因兩西暗行御史李崑秀別單穀名相左處限五年還作本色大米太多邑分數登聞之意覆啓分付矣卽見平安監司李命植狀啓則以爲寧邊等十七邑大小米代捧者依朝令五年內還作本色計料而至於定州等二十二邑大米多或爲七萬餘石少不下二三千石或有全數代捧或有十七八分代捧者故五年內萬無盡作本色之望平壤則大米近二千石而五百餘石則本色一千四百餘石代捧小米此則以慈母山城穀移轉受來者亦難準數還作而蓋本道大米一年放下絶少每年加耗元數增加而所捧還穀米租相雜故民皆願受小米而不願大米且農糧軍餉都是小米故大米之以小米代捧者勢似然矣今若限五年一倂還作則實有格而不行之慮依關辭大米太多邑量宜減數仍作小米而各鎭中慈母山城大米三萬一千四百七十八石零小米代捧其來已久今欲盡數還作則所受各邑之民必有難支之弊決不可限年還作故若干石還作本色餘皆仍作小米而其他鎭堡中大米多處亦爲酌減仍作小米之意竝爲開錄以待處分至於各邑鎭會付小米元數本多從土産代作他穀其來已久而今使盡作本色則雖峽邑種粟爲業處累千石代捧者亦有難行之慮窮民種穀專恃還分則皮穀少處加數換作以補種子燻造不害爲通變之政小米之多數代捧者及皮雜穀之代作精實穀者亦當有闊狹之道故酌量分數一體後錄而道內邑鎭有荒租名色而代作他穀者殆近三分之一所謂荒租麤劣太甚出米絶少時在荒租皆以他穀從土産準折代捧荒租名色永除於會案中事竝令廟堂稟處矣還穀法意本自嚴重而本道穀簿極甚紊亂一番矯革在所不已今此道臣釐正之請誠爲得宜區別之數極其詳悉依狀請施行之意分付何如上曰依爲之出擧條彦鎬曰此統制使趙心泰狀啓也以爲本營一戰船壬寅改造今爲六十八朔而下粧中本板杉板致傷動退其所改造不可少緩退出本板杉板移用於限滿伺候船改造之材事請令廟堂稟旨分付矣右道戰船之百朔限滿後始許改造自是定式則今此本營一戰船之未及準限至於三十餘朔而若是致傷此莫非當初造船不能堅緻之致事極駭然其時當該監色等嚴棍懲礪至於改造一款待限滿擧行之意分付何如上曰依爲之出擧條上曰備堂未還差者有幾人乎彦鎬曰李文源金履素金文淳朴祐源俱未還差矣上曰此外無他人乎彦鎬曰未及詳記矣上曰備堂中有記得者乎諸備堂皆以未能記得仰對上曰承旨亦未記得乎時秀曰臣亦未能記得矣上曰備堂一人出去詳錄以來可也秉模承命出去上曰鄭一祥尹塾韓光會金尙集似皆未及還差矣彦鎬曰果皆未還差矣上曰卿之所奏四人還差似好矣彦鎬曰行副司直金履素李文源金文淳朴祐源備堂還差何如上曰依爲之出擧條有隣曰章陵丁字閣有頉處修改節目判付內告由祭獻官仍留監董畢役而當日內如難畢役獻官勿爲留待畢役承旨進去奉審事命下矣本陵役處不些當日畢役有未可知則恐難付之陵官依近例以禮堂中一人差獻官進去限畢役監董則承旨雖不進去自可奉審復命而不敢擅便何以爲之敢稟上曰依爲之出擧條有隣曰敬陵翼陵弘陵丁字閣滲漏處修改以今十五日兼告擧行而時刻以辰時啓下矣伊日明陵動駕時局內諸陵有遣大臣攝行祭享修改諸節未及了畢則恐不無難便之端問於日官則同日申時爲吉云修改以此時擧行事分付何如上曰依爲之出擧條有隣曰今番嶺南四邑鎭火燒木摘奸惠郞纔已奉命出去矣追聞嶺南左右沿松田多有風落等松云仍令惠郞一體摘奸恐合事宜議于大臣則大臣亦以爲好以此分付擧行何如上曰依爲之出擧條有隣曰秋夕物膳當於伊日待開門監進而或値幸行之時則有前一日先入之例今番亦依此擧行乎敢稟上曰依爲之出擧條在簡曰江華長寧殿執頉修改物種例自戶曹或船運或駄送而運致之際多有弊端依慶基殿濬源殿例自本府措備擧行從實入會減實爲便宜事關變通下詢大臣處之何如上曰大臣之意何如彦鎬曰修改物種自京輸致之難誠如戶判所奏依此施行而自本府難辦之物則自當往復該曹從長善處此似爲兩便之道矣上曰依爲之出擧條豐之追入奏曰文禧廟孝昌墓仲朔祭傳香矣秉模列書未還差備堂姓名持入以奏時秀曰摠管具㢞侍衛寶劍落點竝爲蒙點故寶劍則只有三人云矣上曰落點單子還入可也傳曰駐駕之地必有恩澤數字刀割幸行之稱亦出此意如豐德之齊厚陵驪州之英寧陵坡州之永陵展謁之行以經宿本地方有設科取士試武技之例矣且以陵寢所奉地方事體自別故也今番幸行又當連二日經宿本郡本郡以小地方偏受供億之勞尙無慰悅之擧可乎十六日聚本地方儒生武士試取儒生入場則以客舍庭爲之武士試所則通廣處從便爲之此與豐驪地方有異略倣坡州例武士則開場後定試官畢試待還駐本郡以榜目入啓論賞儒生則懸題後捧券還駐後科次事分付試官以隨駕諸臣中擬入不必備三望以此該房知悉上曰試官苟艱則文官守令中備擬可也命退諸臣以次退出
정조 11년
丁未八月初十日辰時上御重熙堂右承旨入侍時右承旨趙衍德假注書趙台榮記事官尹行任金祖淳以次進伏訖上曰禮兵判入侍賤臣承命出與禮曹判書徐有隣兵曹判書李𡊠偕入進伏上曰道科前例何如有隣曰前例皆賜第矣上曰然則卽日當放榜耶有隣曰然矣上曰諸差備官何以爲之耶𡊠曰庚申年松都道科時入門官以本府出身差定外他差備官訓鍊院官員皆下去己亥年南漢設場時亦倣此例而賞格自本府當之矣命書傳敎曰十六日儒生試取時紙品用大好紙禁亂官以隨駕都事差定收券官以三曹文郞中擧行入門官以地方官爲之勿定差員以除民邑之弊武所則入門官以本郡出身令監司差定其餘差備官以隨駕人中塡差事分付文武試官以道內秩高守令通差事亦爲知悉𡊠曰今此高陽郡武士試取時主掌官差出事取考謄錄則庚申年松都殿試時以本府敎授差定己亥年南漢殿試時以本府附近邑堂下守令差定矣今番則何以爲之乎敢稟上曰以地方官爲之可也出擧條𡊠曰今此高陽郡武士試取時以榜目入啓論賞事命下矣節目及規矩等事何以爲之乎敢稟上曰以柳葉箭二分爲之可也出擧條有隣曰慰題板地排等物自本郡進排乎上曰唯命退諸臣以次退出
정조 11년
行都承旨沈豐之坐左承旨李時秀坐右承旨趙衍德坐直左副承旨朴天衡坐右副承旨洪仁浩坐同副承旨南鶴聞坐直注書金孝建仕一員未差假注書趙台榮仕直事變假注書申光岳仕
정조 11년
傳于沈豐之曰同副承旨馳詣儲慶宮毓祥宮延祜宮懿昭廟奉審摘奸以來
정조 11년
沈豐之啓曰大司憲尹師國未肅拜執義趙錫穆掌令吳著在外掌令權坪持平沈銖吳彦敎牌不進傳旨未下監察茶時之意敢啓傳曰知道
정조 11년
沈豐之啓曰守禦使金鍾秀以司僕提調旗軍洗馬今方出去矣所佩密符來請還納何以爲之敢稟傳曰仍佩往來
정조 11년
朴天衡啓曰臣今日聖節望闕禮習儀下直進去之意敢啓傳曰知道
정조 11년
傳于趙衍德曰領議政入侍事遣史官傳諭
정조 11년
以兵曹參知李師濂初度呈辭傳于趙衍德曰番次苟艱侍衛當前呈辭勿施牌招察任
정조 11년
以大司諫李益烍正言金孝眞趙星達掌令權坪持平沈銖吳彦敎牌不進罷職傳旨傳于洪仁浩曰只推
정조 11년
以京畿監司狀啓高陽郡儒武設場時環圍軍令摠戎廳牙兵出用事令該廳稟旨分付事傳于趙衍德曰依狀請施行事分付兵曹及該廳
정조 11년
趙衍德啓曰今十五日明陵親祭祭文及十六日昭寧園親祭祭文當爲製進大提學金鍾秀待開門牌招何如傳曰允
정조 11년
洪仁浩以弘文館言啓曰召對繼講冊子以節酌通編爲之事命下矣御覽件及諸講官件卽當備秩懸吐校正以待而本館只有一件何以爲之敢稟傳曰本館所在一件內外閣所在一件爲閣臣及上下番件而參贊官及史官則以本館所在酌誨節要持入可也
정조 11년
趙衍德以吏曹言啓曰今此秋夕祭宣陵獻官前大司諫李昌漢順陵獻官前承旨李翼晉溫陵獻官前承旨李謙彬惠陵獻官前大司諫徐有成文禧廟亞獻官前大司憲尹承烈都預差前大司諫林蓍喆前承旨李鼎運塡差而時無職名竝令該曹口傳付軍職何如傳曰允
정조 11년
趙衍德以吏曹言啓曰今此各陵殿秋夕祭獻官諸執事當爲分排而老病公頉外實無推移之路依近例以刑曹堂上通融塡差以入而刑曹郞廳及司饔院官員亦爲通融塡差何如傳曰允
정조 11년
南鶴聞以兵曹言啓曰本曹正郞洪克浩身病猝重時月之內萬無起動之望屢度呈狀乞遞幸行不遠實病旣如此則侍衛之任不可暫曠今姑改差何如傳曰允
정조 11년
南鶴聞以都摠府言啓曰今日入直內三廳武兼禁軍及軍兵等當爲中日習射而聖節望闕禮習儀相値不得爲之意敢啓傳曰知道
정조 11년
安恩君𤈻疏曰伏以臣之望八老母自六月初得血痢之疾今已三朔日以增加氣息奄奄若將頃刻難支獨自扶將晝夜煎灼臣榮衛內爍火熱上衝頷下忽生大腫今已十餘日幾於鵝卵方在成膿之境雖床褥之間不能運動轉仄須人飮啖全廢顧此病狀似非一時偶感之症實無復起之望此際見差於毓祥宮秋享亞獻之任臣驚惶震惕莫省措躬之地念臣狗馬之齒旣非篤老之年則執籩駿奔在臣義分與有榮焉苟無病故之如右則豈敢爲祈免之計而適會賤疾旣如此母病又如此萬無進身之勢玆敢疾聲哀籲於仁覆孝理之下伏乞天地父母特垂諒察亟賜變通俾享官無窘速之患私分得以少安不勝幸甚臣無任屛營祈懇之至答曰省疏具悉許令該曹付標
정조 11년
咸鏡監司鄭民始疏曰伏以居諸迅駛文孝世子祥月奄過期制已盡臣民慟冤一陪如新伏況聖慈感時序之易邁悼往迹之漸遠愴然而懷怛然而疚不瑕有損於節宣之宜區區不任憂慮之至臣以近密之蹤適守遠藩受服易服俱在於關河千里之外弸結之慟未得一洩於宮僚之班情禮都虧悲隕益切仍伏念臣荐蒙恩渥叨守重任將母便養周歲有餘朝夕旨甘之供疾病藥餌之需莫非聖上之攸賜沐浴供私日夕感祝在臣私計榮且幸矣第念本道乃國家根本之地亦邊荒憂虞之處其所懷保固圉之方宜倍於他道而待罪逾年略察事情列邑之弊痼漸成難醫民生之困瘁已就難支軍政之虛謬田簿之紊錯財穀之匱縮關防之疎漏有未可一二數而勤儉之俗漸化爲侈惰朴實之風日乖以狡悍每事因循而一任虛抛文法獨疎而便成謬例可憂可悶之端反有甚於諸道雖使才猷足以旬宣威望足以彈壓者按察而綜理其能蘇衆瘼而醫民俗革舊習而責新效恐未易期必如臣顓蒙素蔑知識無力矯救觸事憒憒至今得免於大何實荷寬貸之盛恩每自循省夙夜悚懍其何可一味尸素秪益其孤負之罪哉且今臣之情理尤有所切急者老母今年七十有一矣貞疾五十年恒無一日之安而近年以來氣力益衰病勢愈痼長在床笫專恃刀圭俸廩旣厚醫藥以時調養之道非不便幸而北土風氣不竝以南冬春苦寒尤不宜於老病之人已於月初不得已捲還私次臣旣無兄弟又無長子女母子二人相依爲命臣母還家之後飮食起居亦將無照管之人顧此形勢有難一日留滯玆敢略控衷懇伏乞聖明俯察情私亟賜遞改以便公私千萬幸甚臣無任激切屛營之至答曰省疏具悉念卿情理所辭藩任特爲許遞
정조 11년
丁未八月十一日辰時上御誠正閣左副承旨入侍時左副承旨朴天衡假注書趙台榮記事官李相璜金祖淳以次進伏訖上命書傳敎曰觀於帳籍赴試儒生數必零星卽令道伯詳探實數假令具由狀聞事分付上曰召對如已來會入侍賤臣承命出與參贊官沈豐之侍讀官金履翼檢討官趙鎭宅待敎尹行任偕入進伏上曰玉堂以次進讀也履翼進讀宋名臣錄朱子編訖鎭宅進讀其下一篇上曰參贊官閣臣亦進讀也豐之行任以次進讀訖上曰玉堂各陳文義履翼曰朱子答陳同甫之書有曰人只是這箇人道只是這箇道豈有堯舜三代之別惟此大賢之格言實爲千古人辟之柯則今我殿下德竝堯舜學臻高明倘於精一授受之心法益加淬礪撤去限隔則做成三代之治實有指掌之易伏願深加體念焉上曰言甚好矣鎭宅曰此篇所論極爲著明臣等於我殿下望之以堯舜殿下自期以堯舜蓋堯舜之治別無二致惟在於精一授受之心法伏願殿下體念精一之工益勉聖學焉上曰參贊閣臣亦陳文義豐之行任等曰玉堂已陳文義別無仰達矣上曰玉堂皆隨駕耶履翼曰只李敬五以解由未出姑未肅謝矣上曰未肅拜玉堂解由勿拘牌招出榻敎上曰大臣入來與否知入賤臣承命出回奏曰大臣今始入來云矣上曰領議政入侍出榻敎賤臣承命出與領議政金致仁偕入進伏上命講官先退致仁曰邇來日候過涼聖體若何上曰一樣矣致仁曰當此換節之時寢睡水剌之節更若何上曰無損矣致仁曰王大妃殿氣候若何上曰一樣矣致仁曰惠慶宮氣候若何上曰一樣矣上曰聞卿纔經重病而容華別無損矣致仁曰賤疾尙未快減筋力轉益澌敗矣上曰向來事遂事勿說而日前下敎想必聞之矣此實誠意未孚之致而白首重卜人或歸之偏係事甚慨然是予之過何尤於人也致仁曰臣有所仰達者當先奏矣上曰謂何致仁曰中宮殿氣候邇來若何而諸節亦一向平順乎上曰果連爲平順故亦不用湯劑矣致仁曰此月已過旬日尙無下敎不勝抑鬱矣上曰如欲設廳事近張大雖不設廳惟得順娩則幸矣致仁曰聖敎誠然而其在愼審之道有不可廢者矣且行幸在近二日經宿則雖非當朔實爲悶慮矣上曰數百年來旣無襯着前例辛丑年亦無設廳之事而只有捲草官啓下壬申年亦當朔設廳愼審之道不在於此而第欲來月間設廳矣致仁曰設廳一時爲急而今以來月爲敎趁月初爲之宜矣上曰當下敎矣致仁曰此時異於他時以分提調守宮恐涉未安矣上曰卿言爲是以都提調守宮可也上曰留都事體甚重且此時有異故以卿爲之矣致仁曰前後一未經留都故未諳事務又今昏髦易致僨誤是甚惶悶而際且守禦使以同堂之人亦爲留陣下情不勝切悶矣上曰庸何傷乎上曰卿何爲久住城外乎致仁曰臣之罪戾不容勝言矣本以愚迷忝叨首席以致爻象之不佳方命犯分之罪誅殛猶輕而罰止免相免相豈曰勘罪乎心神尙此危懼實無出脚之望屢承恩敎之後卽欲出肅而病又添劇今始入來臣罪尤大惟願速被遞免矣上曰卿言何若是過也雖不如卿者數月內再遞猶涉如何況今以此世道人心有此再免尤爲如何矣如有鎭朝綱正國體之人豈無曲副之道而實無其人矣大抵古今有異必思方便彌綸之策以爲做去好矣卿家長爲全保然後國家亦多幸甚矣致仁曰臣素無彌綸之才故今番不能較量以致僨誤矣上曰日昨左相入侍有所下敎向以堂錄事猶嫌互對今番事殆近互對左相事誠非矣致仁曰臣則只以廟規薦其可合二人而世人皆以爲偏係此亦臣罪矣上曰左相則出於生疎而亦多有不得以力服人處奈何惟卿在更思通變以鎭世道可也致仁曰目今才猷雖有勝於臣者猶不可鎭安朝著況臣老病空疎萬無承當之望而只緣聖眷之隆摰尙今蹲冒已至周年臣不勝萬萬惶恧惟願亟降體諒矣上曰卿何爲復此言也自卿出仕事多分勞而今番獄事亦賴卿力更須深思以盡通變之策也致仁曰臣意則少無偏係之論而特緣擬薦之無人只擧二人致此葛藤事甚不幸矣上曰今番決獄事卿聞知乎致仁曰臣果得聞而白放中不無杖配之人揆以國法誠甚太寬矣上曰李文源近多效勞而靖陵昭寧園修改之役果善爲矣致仁曰爲人極甚周通誠爲可用之人矣上曰右相處義終涉過矣致仁曰伊筵下敎實人臣所不敢聞如是處義亦或無怪矣上曰此非指右相而言蓋憂世道而有此下敎矣致仁曰臣今精神衰耗廟務多錯雖久據鼎席少無資益留俟邦慶之後冀降體諒之恩焉上曰見今國事多艱非卿莫可稍待少安當體念矣上曰十四日當齋宿伊時可以召見矣仍命退諸臣以次退出
정조 11년
丁未八月十一日酉時上御重熙堂坐直承旨入侍時右承旨趙衍德假注書趙台榮記事官尹行任金祖淳以次進伏訖上曰雨意何如衍德曰頗緊矣上曰高陽郡儒武擧案假令使畿伯狀聞而尙不來到問于畿營以來事分付賤臣承命出回奏曰儒武擧案今始來到故持來矣上命衍德讀奏訖命退承史以次退出
정조 11년
行都承旨沈豐之坐直左承旨李時秀坐右承旨趙衍德坐左副承旨朴天衡坐直右副承旨洪仁浩坐同副承旨南鶴聞坐注書金孝建仕直一員未差假注書趙台榮仕事變假注書申光岳仕
정조 11년
沈豐之啓曰大提學金鍾秀牌不進推考傳旨今方捧入而親祭祭文製進一時爲急如是違牌事甚未安更卽牌招何如傳曰允
정조 11년
沈豐之啓曰大提學金鍾秀再牌不進推考傳旨今方捧入矣親祭祭文製進一時爲急如是違牌不卽擧行事甚未安所當更請牌招而係是一日三牌何以爲之敢稟傳曰更爲牌招
정조 11년
沈豐之啓曰大提學金鍾秀三牌不進推考傳旨今方捧入而親祭祭文製進一時爲急連事違召不卽膺命事體所在誠極未安所當更請牌招而係是一日四牌何以爲之敢稟
정조 11년
傳于沈豐之曰前此旣皆曲諒藝文提學牌招製進
정조 11년
沈豐之啓曰藝文提學徐有隣牌不進推考傳旨今方捧入而親祭祭文製進一時爲急如是違牌事甚未安更請牌招何如傳曰允
정조 11년
以藝文提學徐有隣再牌不進推考傳旨傳于沈豐之曰更爲牌招
정조 11년
傳于沈豐之曰藝文提學牌去來尙無動靜斯速知入
정조 11년
以藝文學徐有隣三牌不進推考傳旨傳于沈豐之曰事體所在焉敢若是更爲牌招牌去來勿爲呼望
정조 11년
沈豐之啓曰藝文提學徐有隣特敎申飭之下懸牌闕外屢度催促終不承命祭文製進一時爲急無端懸牌飭禁至嚴事體所在萬萬未安從重推考何如傳曰此非代斲無異往役則如是違牌何也況無端懸牌近有飭禁且況祭文撰進所重關係何如則事體道理豈敢乃爾藝文提學徐有隣從重推考更爲牌招卽爲製進以此竟夕酬應政院事極爲駭然當該承旨從重推考
정조 11년
傳于南鶴聞曰今當行幸時整理使前一日進去除廚傳事分付畿營
정조 11년
傳于洪仁浩曰政官牌招開政行幸時兩司長官不可不備員未肅拜人員許遞今日政差出
정조 11년
傳于南鶴聞曰今當照寧園綏吉園展拜本園私親家廟還宮後遣內侍致祭事分付因此思之前兵使崔東岳年前有樞卸付職之命而無窠尙不照擬今日政作窠擬入前郡守李良玉相當職復職事分付
정조 11년
有政吏批判書吳載純式暇參判李秉模參議曺允大進左副承旨朴天衡進以鄭好仁爲大司憲洪秀輔爲大司諫鄭東浚爲兵曹參知李羽晉爲兵曹正郞朴宗敬爲長興主簿申昔爲司饔直長安川君單烆完城君單李義行已上敍用事承傳書狀單鄭萬始依定式復差
정조 11년
兵批判書李𡊠進參判黃昇源入直進參議柳誼病參知未差行都承旨沈豐之進以崔東岳爲知事宋載經爲都摠管行副司職鄭民始金尙集金文淳李秉運李集斗金翊休洪檍林蓍喆
정조 11년
傳于洪仁浩曰未下直守令皆令明日辭朝
정조 11년
備邊司薦望咸鏡監司李性源落點
정조 11년
趙衍德啓曰事變假注書申光岳身病猝重勢難察任今姑改差何如傳曰允
정조 11년
事變假注書望申光岳改差代李羲觀落點
정조 11년
傳于沈豐之曰觀此畿伯狀辭本郡帳籍所在生進只是五人以幼學稱號人者亦不過數百若分儒武則假令不出百數內外云云然則數太小在前陵謁地方試取時以本邑儒生數少通試輦路邑其例不一而足聞禮堂言亦果有各年可據之例況楊州又是陵寢邑而照寧園亦是本地方楊州儒武一體許赴事卽爲分付
정조 11년
以慶尙道觀察使狀啓七八月令藥材進上中山藥節序差早限內不得封進惶恐待罪事傳于沈豐之曰勿待罪事回諭
정조 11년
趙衍德以兵曹言啓曰今此幸行時交龍旗預爲調習矣今亦依前例旗與竹出郊外試習之意敢啓傳曰知道
정조 11년
丁未八月十二日巳時上御重熙堂禮房承旨入侍時行都承旨沈豐之記事官金孝建李相璜金祖淳以次進伏訖上曰高陽入籍儒生僅爲三四百人而其中實才亦爲不多云先朝驪州設科時利川廣州以輦路許赴且於松京設科時亦許長湍通津之赴擧今番當過楊州地界謹遵先朝已例許赴楊州爲好而事面重大遣史官問議大臣以奏可也命退承史以次退出
정조 11년
行都承旨沈豐之坐直左承旨李時秀坐右承旨趙衍德坐左副承旨朴天衡坐直右副承旨洪仁浩坐同副承旨南鶴聞坐注書金孝建仕一員未差假注書趙台榮仕直事變假注書李羲觀仕
정조 11년
沈豐之啓曰明日聖節望闕禮依例爲之之意敢啓傳曰知道
정조 11년
傳于趙衍德曰京畿監司留待
정조 11년
以香室明陵昭寧園親祭綏吉園酌獻禮受押單子傳于沈豐之曰親押
정조 11년
以香室敬陵昌陵翼陵弘陵攝行祭受押單子傳于沈豐之曰親押
정조 11년
備邊司薦望以閔鍾顯爲開城留守
정조 11년
趙衍德啓曰吏曹假郞廳來言咸鏡監司下批政事取稟傳曰當日爲之
정조 11년
傳于趙衍德曰開城留守今日政下批
정조 11년
趙衍德啓曰未下直守令皆令明日辭朝事命下矣任實縣監鄭昌老諫院則旣已署經憲府只有掌令權坪一人無以備員署經云除在外陳疏留院外未肅拜人員竝卽牌招以爲署經之地何如傳曰允在外人員許遞今日政差出
정조 11년
有政吏批判書吳載純進參判李秉模式暇參議曺允大病左承旨李時秀進以金文淳爲右尹朴天維爲長興奉事咸鏡監司單李性源左尹金文淳右尹魚錫定開城留守單閔鍾顯洪聖淵爲執義
정조 11년
兵批判書李𡊠病參判黃昇源入直進參議柳誼病參知鄭東浚肅拜進右副承旨洪仁浩進副司直尹師國李謙煥李益烍
정조 11년
李時秀啓曰因兵曹啓目長津柵僉使以長津府使改下批兵符令本院造送事允下矣兵符旣已新造長津府使所佩右一隻監營所上左一隻兵營所上左一隻定禁軍下送自本道依例分傳舊兵符收聚上送以爲燒火事咸鏡監司處下諭何如傳曰允
정조 11년
以平安監司狀啓陵幸回鑾後更爲發巡計料事傳于李時秀曰不待還宮卽爲發巡事撥馬行會諸道準此事一體行會
정조 11년
以兵曹侍衛節目傳于洪仁浩曰軍兵皆令留門後待令而係是留都陣聚軍後訓局則只信箭手待令前排五雙以壯勇廳軍兵擧行餘皆待留門待令禁軍別將則詣齋所後權退以假將擧行
정조 11년
以京畿監司狀啓高陽設場時環圍軍摠戎廳牙兵中三十名加數出用事傳于洪仁浩曰依狀請施行標信兵符纔已祗受不必更下以此文蹟相考擧行事分付該廳該道
정조 11년
以京畿監司狀啓儒武呈單數爻馳啓事傳于沈豐之曰本郡武士先捧單之數至於七百云楊州可知其倍蓗若於十六日設場則當日似難畢試武試則十五日早朝先爲開場而試官及承旨差備官除下直十五日曉頭先爲進去試取以此知悉事回諭
정조 11년
傳于朴天衡曰文兼柳文養留待
정조 11년
傳于朴天衡曰都承旨與文兼柳文養入侍
정조 11년
傳于朴天衡曰明日出宮門路以協陽門爲之
정조 11년
沈豐之啓曰再明日大駕詣明陵入齋室後王大妃殿惠慶宮問安何承旨進去乎敢稟傳曰同副承旨進去
정조 11년
沈豐之以吏曹言啓曰今此溫陵秋夕祭獻官行副直李謙彬身病甚重勢難出齋云不得已以行副司直李鼎運改付標以入之意敢啓傳曰知道
정조 11년
兵曹口傳政事副司直尹承烈李翼晉李謙彬徐有成李昌漢兼管理使單閔鍾顯
정조 11년
李時秀以司僕寺內乘以一二提調意啓曰今此明陵昭寧園幸行時內乘二員當爲隨駕一員入直慶熙宮假內乘一員令該曹口傳差出使之入直內寺回鑾後卽爲減下何如傳曰允
정조 11년
兵曹口傳政事以尹壽民爲假內乘
정조 11년
李時秀以訓鍊都監言啓曰今八月十五日明陵幸行時銅龍門西營入直禁衛軍及東營集春營入直御營軍依前例以訓局餘軍前期一日替代事自兵曹節目啓下矣銅龍門軍一百名把摠元啓弘哨官李蓍明西營軍四十名哨官金就大東營軍五十名哨官洪載權集春營軍五十名哨官趙常翼率領與禁衛營御營廳軍前期一日替代入直敦化門東邊水門樓閣頹壓處東營軍十名除出將校一人率領仍前代把還宮後還爲替直而竝待標信擧行之意敢啓傳曰知道
정조 11년
朴天衡以禁衛營言啓曰今八月十五日明陵幸行時本營騎士三番鄕軍五哨隨駕矣本營則千摠申大觀哨官林洽鄭德晃敎鍊官徐在淵工匠牙兵三十名露梁牙兵十五名率領入直南別營則哨官金慶源別騎衛二人露梁牙兵十名率領守直火藥庫則哨官崔必濟別破陣八名兼別破陣六名率領守直之意敢啓傳曰知道
정조 11년
李時秀以禁衛營言啓曰今八月十五日明陵幸行時本營騎士三番鄕軍五哨隨駕事命下矣外營各處入直將官軍兵等依例除標信出用銅龍門西營入直將官軍兵等依定式待標信出用而兩處把守則依兵曹節目以訓鍊都監餘軍前期一日替把還宮後還入直之意敢啓傳曰知道
정조 11년
李時秀以御營廳言啓曰今此明陵幸行時東營集春營入直軍兵以訓局餘軍前期一日替代事自兵曹節目啓下矣今八月十四日東營集春營入直將官軍兵依定式與訓局餘軍待標信替代出用而敦化門東邊水閣頹壓處把守軍以東營入直訓局軍十名除出亦爲代把還宮後還爲替直之意敢啓傳曰知道
정조 11년
丁未八月十三日午時上御重熙堂右承旨與京畿監司入侍時右承旨趙衍德記事官金孝建李崑秀金祖淳京畿監司徐有防以次進伏訖上曰道路已盡修治乎有防曰臣昨已摘奸無弊修治矣有防曰高陽郡致敗罪人等昨年分等狀啓中依壬癸兩年例移送原籍官其中監官色吏沙工三漢或不無疑端連爲牢囚訊推而終未得其眞贜矣當初之或送或仍亦涉斑駁且監官已爲作故到今別無更覈之情迹一體移送原籍官恐合事宜故敢此仰達矣上曰依爲之命書傳敎曰新除松留聞方差祭回鑾後交龜碑役及奉審所重在焉行部亦不可愆期新除北伯亦令不多日內辭朝又命書傳敎曰再明日眞殿行祭時明日齋宿處所依昨年例爲之命退諸臣以退出
정조 11년
丁未八月十三日酉時上御重熙堂都承旨與備邊郞柳文養入侍時行都承旨沈豐之假注書趙台榮記事官李相璜金祖淳備邊郞柳文養以次進伏訖上敎文養曰本邑被災處何如文養曰所見不勝慘憐而詳問其時事狀則以爲大雨暴注汝陽江雙溪水合流汎濫至入城內幾有沈墊之患城外則皆是平地故民家全然漂失而況値深夜亦未得救拯云矣上曰所漂民家俱是草屋耶文養曰然矣上曰自本官分給漂民之穀爲幾許石耶文養曰皮牟爲百餘石正租則不過若干石而斗斗分給以救目前之急故臣以朝家蕩減身役還穀之意詳細慰諭則大小民人咸聚俯聽盡爲感泣矣上曰民人輩更有所言耶文養曰臣諭以汝等皆知聖上恤民之恩乎云爾則答以厚蒙天恩得此生路不知他日何以報答云矣上曰漂戶中有身役者爲幾人乎文養曰十六戶矣上曰他面被災爲何如文養曰此六面外別無災害農形亦爲登熟矣上曰幾日留住本邑乎文養曰所住爲十日而臣於初到之時哭聲載道所見極慘連爲面諭使之奠接則民情稍安結構者已至十餘戶矣上曰被災田畓結數當爲幾許耶文養曰伏奉傳敎詳細抄出則爲一百七十餘結矣上曰光州倅何如文養曰身病方劇勢難爲治矣上曰本道年事大體何如文養曰以沿路所見言之可謂大登且歷見道伯則災結倘得一萬結足當分俵云矣上曰書啓別單俱善爲矣命文養先退命書傳敎曰觀此書啓長興府水沈六面田畓災頉比所料不甚夥然雖多宜軫寧失之義而此不過百許結何必回啓區別蠲頉俾長興之民得以息肩有司咸以漂戶自漂戶田主自田主爲難而此則不然每年例俵之災尙不欲白徵況於奉命審閱之後烏可無別般蠲恤以此知悉附陳營邑之弊可謂切實儲置之移劃還米奚但康閫爲然此一款每以爲悶之雖使收租稍裕其害反有甚於減縮邑倅之無所措手姑舍之哀彼小民偏受其苦曾以此意屢飭惠堂而今則便成謬例牢不可破今欲只矯康閫之弊奚異於見牛未見羊端本之方宜自收租頒降始令廟堂申飭該廳今年頒降須勿如前多數裝運期有提飭之實效若此則康閫條不必更爲稟處木代錢事兩湖綿農無甚異同當年條純捧猶不可擬議況竝責去年停退條乎此而恝然誠所不忍就此書啓更加較量卽爲覆奏待下批行會事令廟堂知悉上曰光州牧使改差明日政擇差下送出榻敎命書傳敎曰政官待明朝牌招開政大司成差出待下批牌招使之隨駕命退承史以次退出
정조 11년
行都承旨沈豐之齋宿左承旨李時秀齋宿右承旨趙衍德齋宿左副承旨朴天衡齋宿右副承旨洪仁浩齋直同副承旨南鶴聞齋直注書金孝建齋宿一員未差假注書趙台榮齋直事變假注書李羲觀仕
정조 11년
傳于趙衍德曰都承旨馳詣宗廟奉審摘奸左副承旨馳詣永禧殿毓祥宮景慕宮奉審摘奸以來
정조 11년
朴天衡啓曰今此幸行時本院印信當爲齎去禮曹印信一顆留院時取用何如傳曰允
정조 11년
傳于沈豐之曰吏房承旨入侍
정조 11년
傳于趙衍德曰京畿監司來待
정조 11년
趙衍德啓曰京畿監司徐有防依下敎來待矣傳曰入侍
정조 11년
以守禦使狀啓率領訓局餘軍結陣事傳于洪仁浩曰名以留陣只率七十餘名餘軍結陣事甚不可往復訓局更爲停當修啓事回諭
정조 11년
以武試所試官望筒傳于李時秀曰考官亞將中一望更爲擬入受點進去
정조 11년
李時秀啓曰漢城府郞廳來言今此幸行時本府堂上當爲隨駕而判尹李崇祐導駕進左尹金文淳右尹魚錫定俱有身病無進參之員云左右尹竝卽牌招以爲隨駕之地何如傳曰許遞今日政差出
정조 11년
有政吏批判書吳載純參判李秉模參議曺允大左承旨李時秀進以朴祐源爲左尹洪秉瓚爲右尹金履基爲光州牧使金履素爲禮曹判書
정조 11년
兵批判書李𡊠別侍衛別入直進參判黃昇源入直政事侍衛進參議柳誼直房齋宿進參知鄭東浚檢校官內閣進右副承旨洪仁浩進行副司直金文淳魚錫定同知單金祥直僉知單李大永副護軍趙錫穆
정조 11년
以大司成望筒傳于洪仁浩曰更爲擬入
정조 11년
李時秀以吏批言啓曰新除授義城縣令金相龜呈狀內今年六十六歲揆以公格不可冒赴斯速入啓遞改云年限已過則不可仍置依例改差何如傳曰允秋務方殷擇差待下批卽爲下送
정조 11년
沈豐之啓曰禮曹判書金履素牌不進推考傳旨今方捧入而明日親祭時贊禮當爲備員更卽牌招何如傳曰允
정조 11년
傳于趙衍德曰禮曹判書聞有實𧏮許遞今日政差出
정조 11년
再政以宋載經爲禮曹判書金憙爲大司成申馥爲義城縣令
정조 11년
趙衍德啓曰大司成金憙牌不進推考傳旨今方捧入而隨駕有命如是違牌事甚未安更卽牌招何如傳曰允
정조 11년
三政以李崇祐爲分提調洪良浩爲禮曹判書徐鼎修爲禮曹參議
정조 11년
趙衍德以兵曹言啓曰今日摛文院齋宿時別雲劍徐有隣時無職名依例口傳付軍職何如傳曰允
정조 11년
傳于李時秀曰大臣備局有司堂上入侍
정조 11년
李時秀以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 11년
李時秀以扈衛廳留都大臣領議政金致仁意啓曰臣承命留都一依兵曹啓下事目率領扈衛軍官軍士今日申時量結陣扈衛之意敢啓傳曰知道
정조 11년
李時秀以扈衛廳留都大臣意啓曰明日大駕擧動後都城各門初昏時閉門啓東時開門事已自兵曹啓下矣城門旣已早閉晩開則巡邏亦當早發而晩罷待南山擧熢火發巡趁啓東時撤還此意令漢城府知委各部使閭巷人預爲知悉亦爲分付於留都軍門何如傳曰允
정조 11년
李時秀以訓鍊都監言啓曰今此幸行時銅龍門以把摠元啓弘替代西營以哨官金就大替代事草記啓下後俱已入直而卽伏見十六日兵曹番省記則元啓弘受點於金虎門金就大受點於集賢門矣銅龍門以把摠金徽柱西營哨官閔亨默番次日替代入直之意敢啓傳曰知道集賢門還宮間勿爲入直可也
정조 11년
李時秀以訓鍊都監言啓曰銅龍門及西營入直把摠哨官替代草記知道集賢門還宮間勿爲入直可也事批下矣集賢門入直將官軍兵今十五日待標信解出軍三十名移付守禦廳留陣還宮後還爲入直之意敢啓傳曰知道
정조 11년
李時秀以摠戎廳言啓曰今此幸行時各軍門諸色標下餘軍量宜作隊各其將官領率本營留待入直事自兵曹節目啓下矣本廳京居標下軍五十名抄擇作隊使中軍洪和輔領率諸將校及標下軍今十四日申時量鍊戎臺本營留待入直之意敢啓傳曰知道
정조 11년
領敦寧洪樂性箚曰伏以眞殿酌獻陵園展謁只隔一宵聖慕冞新伏不勝區區慕慮之忱仍伏念百里行幸兩夜經宿藥院陪扈之班固不可不備而況雖未及設廳此時院中尤不宜一時暫曠迺伏聞有臣留院之筵敎臣誠欣幸繼以惶感而第臣自本月初六日猝患霍亂上吐下瀉幾殊僅蘇尙多餘症又於十一日夜半素患關格之症闖發於少愈未復之際痰癖衝上膈氣痞塞心胸刺痛腹脅脹亘呼吸未通轉動不得雖在㱡㱡之中耿耿一念惟期數日療治一分差勝則扶舁趨承以伸忱誠矣鍼灸茶湯迭試無效晝夜叫楚寢食全廢元氣澌脫病情危劇委頓床笫作一籧篨雖咫尺之地末由致身以此症狀萬無出入禁扃守直重地之望成命之下無路承膺有臣如此生不如死伏枕惶隕實添一病玆不得不倩人構箚冒死哀籲伏乞聖明俯垂矜諒亟賜變通毋使莫重之時莫重之任緣臣賤疾以至暫刻之虛曠焉取進止答曰省箚具悉卿懇愼節殊用悶慮卿其安心勿辭益加善攝焉仍傳曰此批答遣史官傳諭于領敦寧
정조 11년
丁未八月十四日巳時上御重熙堂軍士房承旨入侍時左承旨李時秀假注書趙台榮記事官李相璜金祖淳以次進伏訖上曰政官入來開政乎時秀曰俄始承牌入來矣上曰承旨曾經擧動時軍士房乎時秀曰乙巳年康泰陵幸行時以軍士房隨駕矣仍奏曰守宮史官望尙未下以兼春秋金禧麟使之守宮乎上曰可矣命退承史以次退出
정조 11년
丁未八月十四日巳時上御重熙堂京畿監司入侍時京畿監司徐有防右承旨趙衍德記事官金孝建尹行任金祖淳以次進伏訖有防曰楊州赴擧儒武今方一邊考籍一邊捧單而日限急迫擧子浩多似有雜亂之弊矣上曰各別申飭俄有大臣筵奏以其擧條書掛場屋俾無冒犯之弊可也上命書傳敎曰以別雲劍及試望自多相妨禮曹判書徐有隣許遞今日政差出待下批牌招察任命退諸臣以退出
정조 11년
丁未八月十四日申時上詣摛文院齋宿入侍時行都承旨沈豐之左承旨李時秀右承旨趙衍德左副承旨朴天衡右副承旨洪仁浩同副承旨南鶴聞記事官金孝建假注書趙台榮記事官李相璜金祖淳二提學李性源檢校提學吳載純直提學李秉模原任直閣徐鼎修鄭東浚待敎尹行任以次隨駕上具戎服乘輿出協陽門詣摛文院降輿陞座上曰領議政有司堂上京畿監司入侍賤臣承命出與領議政金致仁有司堂上徐有隣京畿監司徐有防偕入進伏致仁曰移次勞動聖體若何上曰一樣矣上曰左右相入侍賤臣承命出與左議政李在協右議政兪彦鎬偕入進伏在協等曰移殿齋宿聖體若何上曰一樣矣上曰柳文養書啓卿其見之乎身軍布代捧事何如致仁曰在外時已與有司堂上有所往復去年停退條誠難責以本色依書啓所請竝許以錢代納當年條則綿農告歉諸道同然而然以臣所聞三南之中亦不無稍能成樣之處都民艱衣又不可不念參酌京外事勢先以三分一代捧似好矣上曰依爲之今此分數出於未審災實之致更問道伯處之固好以此措辭行會使之逐邑區別報來後更爲稟處可也出擧條致仁曰宣惠廳堂上濬川司有司堂上俱方有闕矣宜令付之熟手行副司直鄭民始惠堂差下行副司直金履素濬川堂上還差使之察任何如上曰依爲之出擧條致仁曰聞楊牧赴擧儒生其數倍蓰於高陽京中能文能書之人下去者紛紜云此不可不嚴禁申飭道伯各別禁斷俾無冒入之弊何如上曰依爲之出擧條上曰禮曹判書宋載經卽爲出牌賤臣承命出分付上曰禮判牌去來知入賤臣承命出回奏曰牌不進云矣時秀曰禮曹判書宋載經牌不進推考傳旨今方捧入而明日親祭贊禮不可不備更卽牌招何如上曰依爲之出擧條上曰禮判牌去來催促賤臣承命出回奏曰又爲違牌云矣上命書傳敎曰禮曹判書宋載經病果難强云與在外參議許遞今日政以在京無故人差出待下批牌招上曰大司成緣何違牌耶違牌勿爲呼望連爲催促上曰只承史各一人留在衛內其外侍衛諸臣竝退出可也
정조 11년
行都承旨沈豐之隨駕宿左承旨李時秀隨駕宿右承旨趙衍德隨駕直左副承旨朴天衡隨駕直右副承旨洪仁浩隨駕宿同副承旨南鶴聞隨駕宿注書金孝建隨駕宿一員未差假注書趙台榮隨駕直事變假注書李羲觀守宮直
정조 11년
大駕詣明陵入齋室後奎章閣政院玉堂藥房朝廷二品以上六曹堂上兩司長官宗親口傳問安答曰知道
정조 11년
親祭罷後仍詣敬陵翼陵順懷墓展拜罷後入幕次後奎章閣政院玉堂藥房朝廷二品以上六曹堂上兩司長官宗親口傳問安答曰知道
정조 11년
詣弘陵昌陵展拜罷後仍詣高陽郡後奎章閣政院玉堂藥房朝廷二品以上六曹堂上兩司長官宗親口傳問安答曰知道
정조 11년
沈豐之啓曰備邊司郞廳來言今日賓廳日次而動駕相値不得來會云矣敢啓傳曰知道
정조 11년
沈豐之啓曰明日王大妣殿惠慶宮問安何承旨進去乎敢稟傳曰左副承旨進去
정조 11년
趙衍德啓曰通禮院禮貌官來言百官稟旨就次之意敢啓傳曰知道
정조 11년
明陵親祭祭報府亞獻官左議政李在協終獻官右議政兪彦鎬贊禮禮曹判書金履素典祀官奉常正洪樂淵陵司別檢尹永禧執禮副修撰李敬五執尊副校理金履翼大祝副司果鄭大容祝史校理魚用謙齋郞修撰洪義浩贊者引儀任希澤任藗謁者兼引儀鄭桓假引儀李孝達贊引假引儀許㬘李在益祭監監察南必鍚李東野
정조 11년
兵曹口傳政事以許𡨶爲內禁將李儒敬爲宣傳官
정조 11년
丁未八月十五日丑時上詣眞殿展拜後仍詣明陵擧動入侍時行都承旨沈豐之左承旨李時秀右承旨趙衍德左副承旨朴天衡右副承旨洪仁浩同副承旨南鶴聞記事官金孝建假注書趙台榮記事官李宗烈記注官承膺祚記事官李相璜金祖淳二提學李性源檢校提學吳載純直提學李秉模原任直閣徐鼎修鄭東浚待敎尹行任以次隨駕上具戎服乘輿出摛文院入瑞暉門下敎曰承史及侍衛諸臣退待萬安門外可也少頃上出萬安門乘輿詣仁政殿月臺親押訖宣傳官跪告懸燈取稟上曰知道上乘輿出仁政門降輿乘馬出敦化門禁軍馬驚逸戞過駕側上曰禁軍別將禁軍將記過待令宣傳官承命分付駕由鍾樓前路出崇禮門皷吹作詣延恩門遞馬所降馬乘轎踰追慕峴磗石峴降轎乘馬詣黔巖碑閣所降馬入幕次時秀奏曰判府事趙璥祗迎於店舍前云矣上曰回鑾時更稟可也命諸臣宣饌又命隨駕軍兵饋飯時維天明宣傳官跪告落燈取稟上曰知道上出幕次乘馬詣明陵洞口降馬乘輿入齋室上曰武試所命官右議政病代以徐判府事改落點先爲進去事遣史官傳諭賤臣承命出傳親祭時至上具翼善冠黲袍乘輿詣紅箭門外降輿就板位行四拜禮詣大王陵上奉審詣王妃陵上奉審仍詣碑閣奉審上曰碑後面所書是御書也詣丁字閣行親祭禮亞獻官判府事金熤終獻官左議政李在協大祝副司果鄭大容承旨酌酒至第三酌數次改注上曰祭酒如有預備待令者進用可也奉常寺官員更進一甁改注祭如儀禮畢上還詣板位行辭陵禮出紅箭門乘輿校理魚用謙副校理金履翼宋翼孝修撰趙鎭宅洪義浩副修撰李敬五曰陵寢親祼事體何如而莫重祭酒致有此屢次改注之擧事之欠敬莫此爲甚臣等謂當該陵司及典祀官拿問嚴勘宜矣上曰依爲之陵司推考可也出擧條上還御齋室上曰敬陵翼陵順懷墓展拜駕前下敎少頃上乘輿詣敬陵降輿就板位行四拜禮訖命判府事金熤奉審陵上丁字閣碑閣仍乘輿詣翼陵降輿就板位行四拜禮命左議政李在協奉審陵上丁字閣碑閣乘輿詣順懷墓降輿入幕次改具衮龍袍詣板位行再拜禮命同副承旨南鶴聞奉審墓上丁字閣上乘輿還御幕次改具戎服上曰昌陵弘陵展拜駕前下敎上曰百官揷羽駕前下敎命書傳敎曰今日展拜陵寢京鄕守僕令該曹賞典考例題給上曰自陵洞口及園所洞口至崇禮門捧上言駕前下敎上曰金判府事爲分所命官卽爲進去設場承旨右副承旨進去駕前下敎又命書傳敎曰分所命官金判府事病代左議政爲之上乘輿出陵洞口外降輿乘馬詣弘陵洞口前路上曰侍衛百官及軍兵路上留住事分付時秀承命分付上詣昌陵洞口降馬乘輿入齊室改具翼善冠黲袍詣紅箭門外降輿就板位行四拜禮命藥房提調徐有寧奉審陵上丁字閣碑閣乘輿詣弘陵紅箭門外降輿就板位行四拜禮命都承旨沈豐之奉審陵上丁字閣碑閣乘輿詣齋室改具戎服乘輿出陵洞口外降輿乘馬進發至黔巖下敎曰趙判府事來待于高陽郡事遣史官傳諭賤臣承命出傳上詣高陽郡降馬入行宮上曰京畿監司率各務差使員入侍賤臣承命出與京畿監司徐有防楊州牧使洪義榮廣州府尹李泰永坡州牧使洪仁默長湍府使李觀賢高陽郡守李素偕入進伏上命各進奏職姓名訖上曰如有邑弊民瘼須悉陳達可也義榮等曰別無大段爲弊之端而些少可矯之事當與道伯相議釐正矣上命義榮等先退上命書傳敎曰前府使李儒敬敍用上曰內禁將以行首宣傳官移擬宣傳官以李儒敬口傳差出事分付該曹賤臣承命出傳閉門時至宣傳官跪告懸燈起刁斗取稟上曰知道豐之曰判府事趙璥來待云矣上曰明日謁園時如欲參班可以召見之意史官傳諭可也孝建承命往傳還奏曰晏然隨參則亦涉唐突聖敎之下不得奉承云矣上曰然則以閣班隨駕爲好當於明日駕前召見之意更爲傳諭可也孝建承命出傳上曰承史侍衛皆退出軍士房及兵判留在衛內擧行軍務可也
정조 11년
行都承旨沈豐之隨駕宿左承旨李時秀隨駕直右承旨趙衍德隨駕宿左副承旨朴天衡隨駕宿右副承旨洪仁浩隨駕直同副承旨南鶴聞隨駕宿注書金孝建隨駕宿一員未差假注書趙台榮隨駕直事變假注書李羲觀守宮直
정조 11년
大駕在高陽宿所翌日奎章閣政院玉堂藥房朝廷二品以上六曹堂上兩司長官宗親口傳問安答曰知道
정조 11년
詣昭寧園入齋室後奎章閣政院玉堂藥房朝廷二品以上六曹堂上兩司長官宗親口傳問安答曰知道
정조 11년
親祭罷後仍詣綏吉園展拜罷後入齋室後奎章閣政院玉堂藥房朝廷二品以上六曹堂上兩司長官宗親口傳問安答曰知道
정조 11년
大駕還高陽郡後奎章閣政院玉堂藥房朝廷二品以上六曹堂上兩司長官宗親口傳問安答曰知道
정조 11년
王大妣殿惠慶宮遣承旨問安答曰知道